Nicolae Ciucă, de Ziua Internaţională a Familiei: Partidul Naţional Liberal rămâne un susţinător puternic al drepturilor familiilor din România
Preşedintele PNL, Nicolae Ciucă, afirmă miercuri că sărbătorim, de Ziua Internaţională a Familiei, iubirea, alinarea, sprijinul necondiţionat şi liniştea pe care le găsim acasă, în familie. Partidul Naţional Liberal rămâne un susţinător puternic al drepturilor familiilor din România şi un promotor al politicilor publice dedicate, în Guvern şi Parlament, spune liderul liberal, transmite News.ro.
”Sărbătorim astăzi, de Ziua Internaţională a Familiei, iubirea, alinarea, sprijinul necondiţionat şi liniştea pe care le găsim acasă, în familie. Este fundaţia pe care se construiesc societăţi puternice şi sănătoase, bazate pe solidaritate, respect şi încredere”, scrie Nicolae Ciucă pe Facebook.
Preşedintele PNL arată că ”Partidul Naţional Liberal rămâne un susţinător puternic al drepturilor familiilor din România şi un promotor al politicilor publice dedicate, în Guvern şi Parlament”.
El îşi încheie postarea cu un citat din Părintele Constantin Necula: „A creşte o familie, a te întări în familia ta înseamnă a te întări în valori comune.”
Citește și
VIDEO Nicolae Ciucă și-a lansat campania de prezidențiabil cu panouri publicitare pe autostrăzi și clipuri video promovate pe net. Mesajul e construit în jurul familiei, tradițiilor, bisericii și armatei
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank